**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔՐԵԱԿԱՆ ԴԱՏԱՎԱՐՈՒԹՅԱՆ ՕՐԵՆՍԳՐՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**Հոդված 1.** 2021 թվականի հունիսի 30-ի Հայաստանի Հանրապետության քրեական դատավարության օրենսգրքի (այսուհետ՝ Օրենսգիրք) 113-րդ հոդվածում լրացնել հետևյալ բովանդակությամբ 2․1-ին մաս․

«2․1․ Ձերբակալված օտարերկրյա քաղաքացին և քաղաքացիություն չունեցող անձն իրավունք ունի իր համար հասկանալի լեզվով վարույթն իրականացնող մարմնի կողմից տեղեկատվություն ստանալ Հայաստանի Հանրապետությունում ապաստանի հայց ներկայացնելու հնարավորության մասին, ինչպես նաև ստանալ անվճար իրավաբանական օգնություն տեսակցության կամ, անհրաժեշտության դեպքում, տեսակապի միջոցով՝ «Փախստականների և ապաստանի մասին» օրենքի 16․1-ին և «Փաստաբանության մասին» օրենքի 41-րդ հոդվածներով սահմանված կարգով։»։

**Հոդված 2.** Օրենսգրքի 193-րդ հոդվածի 2-րդ մասի 5-րդ կետում «։» կետադրական նշանը փոխարինել «․» կետադրական նշանով և լրացնել հետևյալ բովանդակությամբ 6-րդ կետ․

«6) քրեական օրենսգրքի 457-րդ և 469-րդ հոդվածներով նախատեսված հանցանքներով վարույթների դեպքում օտարերկրյա քաղաքացի կամ քաղաքացիություն չունեցող անձի կողմից ապաստանի հայց է ներկայացվել՝ մինչև ապաստանի հայցի վերաբերյալ վերջնական որոշման կայացումը։»։

**Հոդված 3.** Սույն օրենքն ուժի մեջ է մտնում պաշտոնական հրապարակմանը հաջորդող օրվանից։

**Հանրապետության նախագահ Վ. ԽԱՉԱՏՈՒՐՅԱՆ**

« » « » 2025 թ.

ք․ Երևան